4. การวิจัยและพัฒนา

บริษัทได้ดำเนินการพัฒนาโครงการนิคมอุตสาหกรรม
ให้เป็นไปตามระเบียบและข้อกำหนดมาตรฐานของ การนิคมอุตสาหกรรมแห่งประเทศไทย (กนอ.)
โดยดำเนินการตั้งแต่การศึกษาความเป็นไปได้ การออกแบบรายละเอียด การจัดหาจัดซื้อ
การก่อสร้าง ซึ่งได้ผ่านการอนุมัติเห็นชอบจาก กนอ. ก่อนการดำเนินงานทุกขั้นตอน
และระหว่างเปิดดำเนินการมีการจัดเก็บรวบรวมบันทึกข้อมูลการผลิตและการบริการมาอย่างต่อเนื่อง
โดยนำข้อมูลมาจัดทำเป็นสถิติ
เพื่อให้ทราบถึงความเป็นมาของข้อมูลประกอบการจัดทำเป็นฐานข้อมูลในอนาคต
มีการพัฒนาบุคคลากรในทุกสายงานเพื่อให้สามารถปฏิบัติหน้าที่ได้สมบูรณ์
มีการนำระบบการจัดการด้านสิ่งแวดล้อม ISO 14001 V. 2004 และระบบบริหารงานคุณภาพ ISO
9001 V. 2000 มาพัฒนาใช้งานโดยระบุไว้ในนโยบายสิ่งแวดล้อมและคุณภาพ
ผู้บริหารระดับสูงให้ความสำคัญกับแผนพัฒนาทรัพยากรบุคคลมาโดยลำดับและต่อเนื่อง
ตั้งแต่การกำหนดที่มาของหลักสูตรฝึกอบรมประจำปี การพิจารณาแผนฝึกอบรม
โดยมีการจัดหมวดหมู่ของหลักสูตร แบ่งเป็นหลักสูตรด้านการบริหารโครงการ
หลักสูตรด้านการปฏิบัติการและบำรุงรักษา
และหลักสูตรต่อเนื่องเพื่อเป็นการทบทวนและตอกย้ำให้บุคลากรมีความตระหนักในบทบาทหน้าที่ของการปฏิบัติงาน
โดยมีการเพิ่มการกำหนดวัตถุประสงค์ และรับการประเมินประสิทธิผลของการฝึกอบรมที่ชัดเจน

สำหรับการวิจัยกระบวนการผลิตหรือบริการนั้น บริษัทไม่มีงบการดำเนินงานวิจัยที่เด่นชัด
มีเพียงการจัดส่ง
เจ้าหน้าที่ไปร่วมประชุมสัมมนาและทัศนศึกษาดูงานทั้งภายในประเทศและต่างประเทศ อาทิเช่น
สาธารณรัฐเกาหลีใต้ สาธารณรัฐประชาชนจีน เป็นต้น
เพื่อรับทราบการเปลี่ยนแปลงเทคโนโลยีหรือความก้าวหน้าในกระบวนการด้านต่างๆ
เพื่อนำมาดัดแปลงปรับปรุงในกระบวนการผลิตหรือบริการที่มีอยู่เดิม
นอกจากนี้มีการนำระบบสารสนเทศมาประยุกต์ ใช้งานในองค์กร
เพื่อเพิ่มประสิทธิภาพในการบริหารจัดการ ลดขั้นตอนที่ซับซ้อน
และเพิ่มประสิทธิภาพในการรับส่งข้อมูลข่าวสาร การทำระบบบริหารจัดการบัญชีสำเร็จรูป
การจัดหาโปรแกรมคำนวณด้านสำรวจรังวัด มีการริเริ่มสรรหาแหล่งความรู้ในรูปของ VDO, VCD
มาจัดทำไว้ภายในหน่วยงานเพื่อเพิ่มช่องทางในการถ่ายทอดความรู้ให้กับพนักงานทุกระดับ
แต่ที่สำคัญที่สุดคือการมีนโยบายลดการใช้พลังงาน การลดปัญหาด้านสิ่งแวดล้อม
การลดความสูญเสียจากกระบวนการผลิต การบำรุงรักษาเชิงป้องกัน
ซึ่งถือเป็นแผนปฏิบัติการที่ได้มีการระบุไว้ในระบบจัดการด้านสิ่งแวดล้อมและระบบบริหารงานคุณภาพ

บริษัทฯ ได้มีการพัฒนาปรับปรุงการทำระบบ ISO 14001 และ ISO 9001 มาใช้ในการปฏิบัติงาน
โดยมีการ รวมการทำระบบทั้ง 2 ทั้งในด้านเอกสาร ระเบียบปฏิบัติ การติดตามตรวจสอบ
จนถือได้ว่าปัจจุบัน บริษัทฯ โดยพนักงานทุกหน่วยงานทุกระดับของโครงการนิคมอุตสาหกรรมเกตเวย์
ซิตี้ มีความเข้าใจในระบบทั้งสองเป็นอย่างดี ในปี 2548 บริษัทฯ ได้รับการอนุมัติต่ออายุใบรับรอง
(Re-assessment) ของระบบการจัดการ ISO 14001 V.2004 (โดยการปรับเปลี่ยนจาก
V.1996 เป็น V.2004) และระบบ ISO 9001 V.2000 เป็นที่เรียบร้อยแล้ว และในปี พ.ศ.
2549 ได้ผ่านการตรวจติดตามการรักษาระบบอย่างต่อเนื่อง และมั่นใจว่าบริษัทฯ
สามารถธำรงรักษาการได้รับการรับรองอย่างถาวร

ในปี 2549 มีการเตรียมความพร้อมหลังการออกจากแผนฟื้นฟูกิจการ
จึงได้มีการพิจารณาศึกษาในการลงทุนธุรกิจเสริม
โดยมีเป้าหมายในการใช้ทรัพยากรที่มีอยู่ให้เกิดประโยชน์สูงสุด
และสอดคล้องกับสภาวะความเป็นไปได้ และความเหมาะสมในท้องตลาด อาทิเช่น
การศึกษาความเหมาะสมในการผลิตเอทานอล เพื่อใช้เป็นสารผสมในน้ำมันแก๊สโซฮอลล์
การศึกษาความเหมาะสมการจัดหาแหล่งน้ำดิบ เพื่อส่งจ่ายให้กับภาคอุตสาหกรรมแถบตะวันออก
การเป็นที่ปรึกษาในด้านบริหารจัดการกับโครงการนิคมอุตสาหกรรม ในประเทศเพื่อนบ้าน (อาทิเช่น
โครงการนิคมอุตสาหกรรมสะหวัน-เสโน ของสาธารณรัฐประชาธิปไตยประชาชนลาว)
และการศึกษาความเหมาะสมในการติดตั้งแผงโซล่าเซลล์
สำหรับใช้เป็นแหล่งผลิตพลังงานในอาคารบ้านพักอาศัย เป็นต้น
แต่ผลการศึกษาเบื้องต้นพบว่ายังไม่มีความเหมาะสมในด้านการลงทุน ทั้งในส่วนของ demand และ
supply อย่างไรก็ตามบริษัทฯ ยังคงดำเนินการศึกษาช่องทางเพิ่มเติม
โดยปัจจุบันอยู่ระหว่างการศึกษาความเป็นไปได้ในการจัดตั้งนิคมอุตสาหกรรมแห่งใหม่ที่จังหวัดลำพูน
แต่ยังมิได้มีการตัดสินใจในรูปแบบว่า จะเป็นการร่วมทุนจัดตั้ง การเป็นที่ปรึกษาโครงการ
หรือการเป็นผู้บริหารจัดการโครงการ
เนื่องด้วยปัจจุบันธุรกิจด้านพัฒนาอสังหาริมทรัพย์ถือว่าถึงจุดอิ่มตัว
และมีการแข่งขันจากประเทศเพื่อนบ้านใกล้เคียงแถบลุ่มแม่น้ำโขง อาทิเช่น
สาธารณรัฐประชาธิปไตยประชาชนลาว สาธารณรัฐสังคมนิยมเวียดนาม ราชอาณาจักรกัมพูชา
อีกด้วย